Naručitelj: Suvlasnici stambene zgrade Stjepana i Antuna Radića 12,14, Glina, zastupani po

Lojtrica d.o.o.

OIB: 06546724658

broj telefona: 01-6154-888

mail: lojtrica.zg@gmail.com

**DOKUMENTACIJA ZA NADMETANJE**

**za izvođenje radova na energetskoj obnovi višestambene zgrade oštećene u potresu na adresi Stjepana i Antuna Radića 12, 14, Glina**

**Evidencijski broj nabave** **EOZ-0524/SIAR-12-14**

Projekt je sufinancirala Europska unija iz Mehanizma za oporavak i otpornost NPOO 2021. – 2026.

**Glina, kolovoz 2024. godina**

Sadržaj

[1. Podaci o Naručitelju: 3](#_Toc492551548)

[2. Podaci o osobi ili službi zaduženoj za komunikaciju s ponuditeljima 3](#_Toc492551549)

[3. Opis predmeta nabave.......................................................................................................................................3](#_Toc492551550)

[4. Procijenjena vrijednost nabave: . 4](#_Toc492551551)

[5. Mjesto izvršenja radova 4](#_Toc492551552)

[6. Rok izvršenja radova 4](#_Toc492551553)

[7. Osnove za isključenje gospodarskog subjekta..................................................................................................5](#_Toc492551554)

[8. Kriterij za odabir gospodarskog subjekta (uvjeti sposobnosti) 6](#_Toc492551554)

[8.1. Sposobnost za obavljanje profesionalne djelatnosti 6](#_Toc492551555)

[8.2. Tehnička i stručna sposobnost](#_Toc492551556) 6

[8.3. Ekonomska i financijska sposobnost 7](#_Toc492551558)

[9. Sadržaj, oblik, način izrade i način dostave ponude](#_Toc492551559) 8

[9.1. Sadržaj ponude 8](#_Toc492551560)

9[.2. Oblik i način izrade ponude](#_Toc492551561) 8

[9.3. Način i rok dostave ponude](#_Toc492551562) 8

[10. Dopustivost dostave ponude elektroničkim putem 9](#_Toc492551563)

[11. Dopustivost alternativnih ponuda](#_Toc492551564) 9

[12. Način izračuna cijene za predmet nabave, sadržaj cijene i način promjene cijene 9](#_Toc492551565)

[13. Provjera računske ispravnosti ponude i objašnjenje izuzeto niske ponude.](#_Toc492551566) 9

[14. Valuta u kojoj cijena treba biti izražena](#_Toc492551567) 10

[15. Rok, način i uvjeti plaćanja 1](#_Toc492551568)0

[16. Rok valjanosti ponude 11](#_Toc492551569)

[17. Kriterij odabira najpovoljnije ponude 1](#_Toc492551570)1

[18. Jezik na kojem se sastavlja ponuda 11](#_Toc492551571)

[19. Jamstvo za ozbiljnost ponude, jamstvo za uredno ispunjenje ugovora i jamstvo za otklanjanje nedostataka u jamstvenom roku 11](#_Toc492551572)

[20. Datum, vrijeme i mjesto dostave ponude 1](#_Toc492551573)1

[21. Zapisnik o otvaranju i ocjenjivanju ponude 1](#_Toc492551574)1

[22. Donošenje odluke o odabiru /isključenju/odbijanju/poništenju 1](#_Toc492551575)3

[22.1. Donošenje odluke o odabiru 13](#_Toc492551576)

[22.2. Donošenje odluke o isključenju/odbijanju i odluke o poništenju 1](#_Toc492551577)3

[23. Ugovor o nabavi 1](#_Toc492551578)4

[24. Način komunikacije 1](#_Toc492551579)4

[25. Odredbe o zajednici ponuditelja 1](#_Toc492551580)4

[26. Odredbe koje se odnose na podugovaratelje 1](#_Toc492551581)4

[27. Povrat dokumentacije 1](#_Toc492551582)5

[28. Posebne odredbe 1](#_Toc492551583)5

Prilozi...................................................................................................................................................................16

Temeljem Ugovora o dodjeli bespovratnih sredstava za projekte financirane iz Mehanizma za oporavak i otpornost u financijskom razdoblju 2021.-2026. broj NPOO.C6.1.R1-I2.01.0017, osiguranih iz Nacionalnog plana za oporavak i otpornost 2021. – 2026., suvlasnici višestambene zgrade Stjepana i Antuna Radića 12, 14, Glina, zastupani po upravitelju Lojtrica d.o.o. provode postupak nabave radova, energetska obnova višestambene zgrade oštećene u potresu na adresi Stjepana i Antuna Radića 12, 14, Glina. Postupak se provodi sukladno Dodatku Ugovora 1.3.: Pravila o provedbi postupaka nabava za neobveznike Zakona o javnoj nabavi.

# Podaci o Naručitelju:

Naziv: Suvlasnici stambene zgrade Stjepana i Antuna Radića 12, 14, Glina zastupani po upravitelju Lojtrica d.o.o.

Adresa: Vučanska 8, Zagreb

Broj telefona: 01-6154-888

Poslovna banka: PRIVREDNA BANKA ZAGREB d.d.

IBAN: HR65 2340009 1511282436

OIB: 06546724658

Adresa elektroničke pošte: lojtrica.zg@gmail.com

# Podaci o osobi ili službi zaduženoj za komunikaciju s ponuditeljima

Obavijesti u svezi ovoga predmeta nabave mogu se dobiti svakog radnog dana od 9 do 15 sati a do isteka roka za dostavu ponude od osobe zadužene za kontakt s gospodarskim subjektom. Osoba zadužena za kontakt je Tomislav Marić, adresa elektroničke pošte: lojtrica.zg@gmail.com.

Za vrijeme roka za dostavu ponuda gospodarski subjekti mogu zahtijevati objašnjenja i izmjene vezane za dokumentaciju ovog predmeta nabave. Naručitelj će odgovoriti na svaki pojedini pravodoban zahtjev i odgovor staviti na raspolaganje najkasnije četvrtog dana prije dana u kojem ističe rok za dostavu ponuda. Pravodobnim se smatra onaj zahtjev koji je dostavljen naručitelju najkasnije tijekom šestog dana prije dana u kojem ističe rok za dostavu ponuda.

**Izbjegavanje sukoba interesa**

Sukladno potpisanim izjavama o sprječavanju sukoba interesa, osobe ovlaštene za zastupanje kao i osobe imenovane za provođenje postupka nabave nisu u sukobu interesa.

# Opis predmeta nabave

Nabava radova na energetskoj obnovi višestambene zgrade oštećene u potresu na adresi Stjepana i Antuna Radića 12,14, Glina, prema glavnom projektu Z.O.P.: PA-12/23; T.D.: A-PA-12/23, od kolovoza 2023. godine i troškovniku. Radovima je obuhvaćena izvedba zamjene cjelokupne fasade termoizolacijskom fasadom, zamjena vanjske stolarije, termoizolacija podova i zidova prema vanjskim prostorima, termo i hidroizolacija ravnog krova te radovi na održivoj urbanoj mobilnosti. Predmetne radove potrebno je izvesti u skladu s pozitivnim zakonskim propisima RH koji se tiču ostvarenja ovog projekta, pravilima struke, tehničkim specifikacijama i rješenjima izrađene projektne dokumentacije. Izvođenjem radova potrebno je postići propisani energetski razred. Glavni arhitektonski projekt zainteresirani ponuditelji mogu pronaći u prilogu ove Dokumentacije o nabavi.

Evidencijski broj nabave: EOZ-0524/SIAR-12-14

**Vrsta postupka nabave**

Radovi prema Dodatku Ugovora 1.3.: Pravila o provedbi postupaka nabava za neobveznike Zakona o javnoj nabavi.

**Potvrde o kvaliteti**

U postupku izvođenja radova i ugradnje materijala ponuditelj će ugraditi proizvode sukladno troškovniku a u opisu predmeta nabave na mjestima u troškovniku koja mogu upućivati na favoriziranje određenih marki vrijedi pravilo „ili jednakovrijedno“ za materijale i standarde. U slučaju nuđenja jednakovrijednih proizvoda ponuditelj – izvođač radova mora dostaviti dokaze jednakovrijednosti (ateste, certifikate i sl.)

**Predmet nabave nije podijeljen u grupe te ponuditelj mora dostaviti ponudu za cjeloviti predmet nabave.**

**Troškovnik radova i tehničke specifikacije**

Ponuditelj nudi predmet nabave sukladno troškovniku radova, u kojem su dane i tehničke specifikacije. Troškovnik radova je dan u prilogu ove Dokumentacije o nabavi u excel formatu (obrazac br. 10). Ako ponuditelj ne ispuni troškovnik u skladu sa zahtjevima iz ove dokumentacije o nabavi ili promjeni tekst ili količine navedene u troškovniku, smatrat će se da je takav troškovnik nepotpun i nevažeći te će ponuda biti odbijena. Po prihvaćanju ponude, troškovnik postaje sastavni dio ugovora. Ponuditelj može u troškovniku u opisu stavke upisati drugi jednakovrijedni proizvod koji nudi, u kojem slučaju je dužan upisati naziv proizvođača proizvoda koji nudi kao jednakovrijedan. Za dokazivanje jednakovrijednosti svojstava, potrebno je dostaviti certifikate materijala i proizvoda od proizvođača ili ovlaštenog neovisnog laboratorija.

# Procijenjena **vrijednost nabave**: 782.567,50 EUR s PDV-om, odnosno 626.054,00 EUR bez PDV-a.

# Mjesto izvršenja radova

Radovi se izvode na višestambenoj zgradi Stjepana i Antuna Radića 12, 14, Glina.

# Rok izvršenja radova

Radovi će početi nakon potpisivanja Ugovora o izvođenju radova.

**Okvirni početak radova je listopad 2024.g**.. Početkom radova smatra se uvođenje Izvođača u posao. Izvođač je dužan s radovima započeti odmah po uvođenju u posao a završiti ih u roku **15 mjeseci**. Izvođač je dužan po uvođenju u posao dostaviti od nadzornog inženjera potvrđen dinamički plan izvođenja radova. Ne pridržava li se izvođač dinamičkog plana i vidljivo odstupa od dogovorenog u rokovima i kvaliteti radova a što ugrožava kompletan posao, Naručitelj je ovlašten raskinuti ugovor te posao ponuditi drugom izvođaču.

Rokovi iz ovog članka mogu se produljiti uslijed djelovanja više sile koja onemogućava obavljanje radova:

* zbog zastoja izazvanog djelovanjem nadležnih tijela državne ili lokalne vlasti, a za koje ne odgovara izvođač,
* zbog naknadnih izmjena u tehničkoj dokumentaciji zbog koje ne odgovara izvođač,
* zbog otežanih uvjeta rada koji se objektivno nisu mogli predvidjeti,

ostalih razloga za koje ne odgovara izvođač, kao i u slučaju produženja roka sporazumno sa Naručiteljem.

Ove činjenice moraju biti evidentirane u građevinskom dnevniku i potvrđene od nadzornog inženjera.

Završetkom ugovornih obaveza podrazumijeva se uspješno izvršene sve obaveze sukladno tehničkoj dokumentaciji, prikupljena atestna i sva ostala dokumentacija građenja, uspješno proveden postupak primopredaje izvedenih radova i popratne dokumentacije građenja.

Izvođač se obavezuje nakon završetka radova do potpune funkcionalnosti izgrađenu građevinu predati Naručitelju, u skladu s odredbama tehničke dokumentacije i uvjeta nabave te sukladno postupku kojeg propisuju zakoni i propisi o gradnji.

Ugovor se sklapa na **15 mjeseci**. Jamstveni rok je 5 godina po uredno završenim poslovima gradnje, te po uspješnoj završenoj primopredaji radova.

Izvršitelj će Naručitelju platiti penale po dnevnoj stopi od 0,2% za svaki dan zakašnjenja u odnosu na utvrđeni rok, ukoliko je do zakašnjenja došlo krivnjom izvršitelja. Ukupni iznos penala ne smije iznositi više od 5% od ukupno ugovorene cijene. Naručitelj može odbiti penale od fakturiranih iznosa. Plaćanje penala ne utječe na obavezu Izvršitelja.

# Osnove za isključenje gospodarskog subjekta:

# RAZLOZI ISKLJUČENJA PONUDITELJA

Ponuditelj je dužan u svojoj ponudi priložiti dokumente kojima se dokazuje da ne postoje razlozi za njegovo isključenje iz postupka nabave.

Ponuditelju je dopušteno dostavljanje traženih dokumenata na jedan od sljedećih načina: u izvorniku, u ovjerenoj preslici, ili u neovjerenoj preslici.

Dokumenti kojima se dokazuje da ne postoje razlozi za isključenje moraju biti na hrvatskom jeziku i latiničnom pismu. Ukoliko je Ponuditelj registriran izvan Republike Hrvatske, ili je dokument na stranom jeziku, uz prilaganje dokumenata na stranom jeziku, Ponuditelj je dužan uz svaki dokument priložiti i prijevod dokumenta na hrvatski jezik.

**Obvezni razlozi isključenja**

Naručitelj će isključiti Ponuditelja iz postupka nabave u bilo kojoj njegovoj fazi:

- ako je Ponuditelj ili osoba ovlaštena za njegovo zakonsko zastupanje pravomoćno osuđena za kazneno djelo sudjelovanja u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima ili istovrijedan dokument.

- ako Ponuditelj nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanjaili istovrijedan dokument .

- ako je Ponuditelj lažno predstavio ili pružio neistinite podatke u vezi s uvjetima koje je Naručitelj naveo kao razloge za isključenje ili uvjete kvalifikacije.

- ako je Ponuditelj u stečaju, insolventan ili je u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima.

- ako je Ponuditelj u posljednje dvije godine do početka postupka nabave učinio težak profesionalni propust koji Naručitelj može dokazati na bilo koji način.

- ako postoji sukob interesa između Ponuditelja (uključujući i članove zajednice ponuditelja i podizvoditelje) i imenovanih članova Odbora za nabavu koji se ne može učinkovito ukloniti izuzimanjem članova odbora za nabavu ili poduzimanjem drugih mjera.

Naručitelj prihvaća kao preliminaran dokaz da se Ponuditelj ne nalazi u jednoj od situacija navedenih u ovoj točki potpisanu izjavu osobe ovlaštene za zastupanje gospodarskog subjekta koja se dostavlja u ponudi prema obrascu 3.– Izjava. *Izjavu nije potrebno ovjeriti kod javnog bilježnika.*

U slučaju zajednice ponuditelja, okolnosti vezane uz obvezne razloge isključenja utvrđuju se za sve članove zajednice ponuditelja pojedinačno te su svi članovi zajednice ponuditelja obvezni u ponudi dostaviti obrazac 3. – Izjava potpisan od strane osobe ovlaštene za zastupanje gospodarskog subjekta. *Izjavu nije potrebno ovjeriti kod javnog bilježnika.*

U slučaju da Ponuditelj angažira podizvoditelje, okolnosti vezane uz obvezne razloge isključenja utvrđuju se za sve podizvoditelje pojedinačno te su svi podizvoditelji obvezni u ponudi dostaviti obrazac 3.– Izjava potpisan od strane osobe ovlaštene za zastupanje gospodarskog subjekta. Naručitelj će u postupka nabave u bilo kojoj njegovoj fazi zahtijevati da Ponuditelj zamijeni podizvoditelja kod kojeg postoji neki od razloga za isključenje. *Izjavu nije potrebno ovjeriti kod javnog bilježnika.*

Naručitelj može zahtijevati od odabranog Ponuditelja (i ako je primjenjivo od svih članova zajednice ponuditelja i/ili podizvoditelja) da prije sklapanja ugovora o građenju dostavi jedan ili više dokumenata (potvrda, izvoda, i sl.) koji potvrđuju da se Ponuditelj ne nalazi u nekoj od situacija navedenih u ovoj točki, uz preduvjet da se takvi dokumenti izdaju u zemlji sjedišta Ponuditelja te da ih on može ishoditi.

# 8. Kriterij za odabir gospodarskog subjekta (uvjeti sposobnosti)

Ponuditelj mora dokazati sposobnost za obavljanje profesionalne djelatnosti, tehničku i stručnu sposobnost te ekonomsku i financijsku sposobnost, sljedećim dokazima sposobnosti koje se obavezno prilažu uz ponudu. U slučaja sumnje u istinitost podataka Naručitelj može od Ponuditelja zatražiti da u primjerenom roku dostavi izvornike ili ovjerene kopije sposobnosti i/ili obratiti se izdavatelju dokumenata i /ili nadležnim tijelima.

Naručitelj ima pravo nakon otvaranja ponuda, ali prije donošenja odluke o odabiru zatražiti dokaze o sposobnosti koje Ponuditelj nije dostavio, koji su nepotpuni i /ili njihova pojašnjenja.

## 8.1. Sposobnost za obavljanje profesionalne djelatnosti

Ponuditelj u ponudi dostavlja dokaz upisa u sudski, obrtni, strukovni ili drugi odgovarajući registar države sjedišta gospodarskog subjekta. Ako se predmetni dokaz ne izdaje u državi sjedišta Ponuditelja, Ponuditelj može dostaviti odgovarajuću izjavu s ovjerom potpisa kod nadležnog tijela. Izvod ili izjava ne smiju biti stariji od šest mjeseci računajući od dana slanja Poziva na dostavu ponude.

## 8.2. Tehnička i stručna sposobnost

Kao dokaz tehničke sposobnosti Ponuditelj u ponudi dostavlja popis ugovora (obrazac 4.). Popis ugovora o izvršenim istim ili sličnim radovima, izvršenim u posljednjih pet godina od početka postupka nabave. Popis ugovora sadrži iznos, datum pružene usluge i naziv druge ugovorne strane. Ako je potrebno, Naručitelj može od Ponuditelja zatražiti provjeru istinitosti potvrde.

Popis ugovora ispunjava Ponuditelj, uz koji prilaže potvrde o urednom ispunjavanju ugovora koji daje druga ugovorna strana iz navedenih ugovora.

Potvrde o uredno ispunjenim ugovorima moraju sadržavati slijedeće podatke:

* vrijednost ugovora,
* datum izvršenja radova,
* naziv druge ugovorne strane,
* kontakt osoba i tel.

Dokaz iz ove točke mora biti razmjeran predmetu nabave na način da zbroj vrijednosti svih ugovora nije manji od procijenjene vrijednosti 782.567,50 EUR s PDV-om nabave iz ovog postupka. Sposobnost se dokazuje sa minimalno 2 i maksimalno 7 ugovora.

Prijavitelj se može po potrebi za određene ugovore, osloniti na sposobnost drugih subjekata, bez obzira na pravnu prirodu njihova međusobna odnosa. U tom slučaju Prijavitelj mora dokazati da će imati na raspolaganju resurse nužne za izvršenje ugovora, primjerice, prihvaćanje obaveze drugih subjekata da će te resurse stavit na raspolaganje Prijavitelju.

## 8.3. Ekonomska i financijska sposobnost

Minimalnu razinu financijske sposobnosti zadovoljiti će Ponuditelj čiji je minimalni prosječni godišnji promet u tri posljednje financijske godine, najmanje u iznosu procijenjene vrijednosti nabave za koju podnosi ponudu. Navedeno se dokazuje potpisanom izjavom (Obrazac 2). Naručitelj zadržava pravo da do trenutka potpisa ugovora zatraži od odabranog Ponuditelja račun dobiti i gubitka i/ili Bilancu za navedene godine kako bi utvrdio ispravnost izjave.

Dokazi iz točke 7.1. dostavljaju svi članovi zajednice ponuditelja i podizvoditelja. U slučaju zajednice ponuditelja, članovi zajednice kumulativno dokazuju sposobnost iz točke 8.2. i 8.3.

Dokazi se prilažu u neovjerenoj preslici, na hrvatskom jeziku; neovjerenom preslikom smatra se i neovjereni ispis elektroničke isprave. Nakon rangiranja ponuda prema kriteriju za odabir ponude, a prije donošenja odluke o odabiru, Naručitelj može od najpovoljnijeg Ponuditelja s kojim namjerava sklopiti ugovor o nabavi zatražiti dostavu izvornika ili ovjerenih preslika svih onih dokumenata koji su traženi ovom točkom dokumentacije koju izdaju nadležna tijela.

Ukoliko ih je Ponuditelj već u ponudi dostavio u izvorniku ili u ovjerenoj preslici nije ih ponovo dužan dostavljati.

Ponuditelj se po potrebi, za određene ugovore može osloniti na sposobnost drugih subjekata, bez obzira na pravnu prirodu njihova međusobna odnosa. U tom slučaju Ponuditelj mora dokazati da će imati na raspolaganju resurse nužne za izvršenje ugovora, primjerice, prihvaćanjem obaveze drugih subjekata da će te resurse staviti na raspolaganje Prijavitelju.

Gospodarski subjekt koji namjerava dati dio ugovora u podugovor obvezan je u ponudi:

1. navesti koji dio ugovora namjerava dati u podugovor (predmet ili količina, vrijednost ili postotni udio),

2. navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja)**.**

Ako je gospodarski subjekt dio ugovora o nabavi dao u podugovor, podaci iz stavka 1. točaka 1. i 2. ovoga članka moraju biti navedeni u ugovoru o nabavi.

# 9. Sadržaj, oblik, način izrade i način dostave ponude

## 9.1.Sadržaj ponude

Ponudu sačinjavaju ispunjeni i od ovlaštene osobe Ponuditelja potpisani i ovjereni:

* ponudbeni list (Obrazac 1),
* dokazi sposobnosti,
* izjava o financijskoj sposobnosti (Obrazac 2),
* Izjavu o nepostojanju razloga za isključenje (Obrazac 3.)
* popis ugovora i potvrde o izvršenim radovima u 2024. godini i tijekom prethodnih pet godina za radove (Obrazac 4),
* izjava o solidarnoj odgovornosti zajednice ponuditelja (Obrazac 5),
* jamstvo za ozbiljnost ponude i izjave o obvezi dostavljanja jamstva (Obrazac 6.)
* popunjeni i ovjereni troškovnik (Obrazac 7.)

Sve traženo Ponuditelj je obavezan dostaviti s ispunjenim svim stavkama tj. traženim podatcima.

Ponuditelj ne smije mijenjati ili brisati originalni tekst Poziva na dostavu ponude ili bilo kojeg obrasca iz Poziva na dostavu ponude.

Obrazac ponude, sve stranice troškovnika i sve izjave koje potpisuje i ovjerava Ponuditelj moraju biti potpisani od ovlaštene osobe Ponuditelja.

## 9.2. Oblik i način izrade ponude

Ponuda mora biti izrađena u elektroničkom obliku na način naznačen u ovoj Dokumentaciji i dostavljena na mail adresu Naručioca naznačenu u ovoj Dokumentaciji.

## 9.3.Način dostave ponude

Ponuda se dostavlja na mail adresu [lojtrica.zg@gmail.com](mailto:lojtrica.zg@gmail.com) .

Ponudu je potrebno dostaviti do 16. rujna 2024.g. do 24,00 sati. Ponuditelji dostavljaju ponudu u elektroničkom obliku na naznačenu mail i sami snose rizik eventualnog gubitka odnosno ne pravovremene dostavljene ponude. Sve ponude koje nisu predane na ovaj način i navedenom roku neće se razmatrati. U roku za dostavu ponude Ponuditelj može izmijeniti ili nadopuniti ponudu te to dostaviti na isti način kao i ponudu, s naznakom „izmjena ponude“ ili „dopuna ponude“. Izmjenu ili dopunu ponuditelj mora predati do isteka roka za predaju ponude.

Preporuča se ponuditelju da prije sastavljanja ponude izvrši uvid na terenu.

# 10. Dopustivost dostave ponude elektroničkim putem

Ponuda se dostavlja isključivo elektroničkim putem.

# 11. Dopustivost alternativnih ponuda

Alternativne ponude nisu dopuštene.

# 12. Način izračuna cijene za predmet nabave, sadržaj cijene i način promjene cijene

Cijena ponude obuhvaća sve stavke troškovnika i piše se brojkama na dvije decimale. U cijeni ponude bez poreza na dodanu vrijednost trebaju biti uračunati svi troškovi i popusti. PDV se iskazuje zasebno iza cijene ponude. Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno. Ukupnu cijenu ponude čini cijena sa PDV-om. Ponuditelj je dužan u ponudi upisati jedinične cijene i ukupne cijene za svaku stavku troškovnika kako je to određeno u troškovniku. Jedinična cijena u troškovniku je fiksna i nepromjenjiva.

# 13.Provjera računske ispravnosti ponude i objašnjenje izuzeto niske ponude.

Naručitelj provjerava računsku ispravnost ponude. Kada izračuni vezani za pojedinačne stavke troškovnika ili cijenu ponude bez poreza na dodanu vrijednost navedeni u ispravljenom troškovniku u ponudi ne odgovaraju metodologiji izračuna, Naručitelj će ih ispraviti. Kada cijena ponude bez poreza na dodanu vrijednost izražena u troškovniku ne odgovara cijeni ponude bez poreza na dodanu vrijednost izraženoj u Ponudbenom listu, vrijedi cijena ponude bez poreza na dodanu vrijednost izražena u troškovniku. U zahtjevu za prihvat ispravka računske pogreške Naručitelj će naznačiti koji je dio ponude ispravljen kao i novu cijenu ponude nakon ispravka.

1. Ako je u ponudi iskazana neuobičajeno niska cijena ponude ili neuobičajeno niska pojedina jedinična cijena što dovodi u sumnju mogućnost isporuke robe, izvođenja radova ili pružanja usluge koji su predmet nabave, Naručitelj može odbiti takvu ponudu. Kod ocijene cijena Naručitelj uzima u obzir usporedne iskustvene i tržišne vrijednosti te sve okolnosti pod kojima će se izvršiti određeni ugovor o nabavi.
2. Prije odbijanja ponude iz stavka 1. ovog članka naručitelj mora pisanim putem od ponuditelja zatražiti objašnjenje s podacima o sastavnim elementima ponude koje smatra bitnim za izvršenje ugovora. U tu svrhu ponuditelju se daje primjereni rok.
3. Podaci iz stavka 2. ovog članka mogu se posebno odnositi na:

* Ekonomičnost u načinu gradnje, proizvodnom procesu ili pružanju usluga,
* Izabrana tehnička rješenja i/ili iznimno povoljne uvjete koji su dostupni ponuditelju pri izvođenju radova, isporuci robe ili pružanja usluga,
* Originalnost radova, robe ili usluga koje nudi ponuditelj,
* Pridržavanje odredaba koje se odnose na poreze, zaštitu okoliša, zaštitu radnoga mjesta i radne uvjete koji su na snazi u mjestu na kojem će izvoditi radove, pružati usluge ili isporučivati roba,
* Mogućnost da ponuditelj prima državnu potporu.

1. Naručitelj mora provjeriti podatke o sastavnim elementima ponude iz objašnjenja ponuditelja, uzimajući u obzir dostavljene dokaze. Naručitelj provjerava jesu li cijene ekonomski objašnjive i logične, a osobito može provjeriti jesu li u cijeni bitnih stavki sadržani svi troškovi (osoblja, materijala, uređaja, usluga i sl.) te je li cijena za tržišno vrijednije, odnosno kvalitetnije stavke u pravilu viša nego za tržišno manje vrijedne, odnosno za manje kvalitetne stavke.
2. Ako Naručitelj utvrdi da je cijena neuobičajeno niska zbog državne potpore koju je primio ponuditelj, Naručitelj smije tu ponudu odbiti samo onda ako ponuditelj, nakon zahtjeva Naručitelja unutar primjerenog roka koji je postavio Naručitelj, ne dostavi valjan dokaz o zakonito dodijeljenoj državnoj potpori.

# 14.Valuta u kojoj cijena treba biti izražena

Cijena ponude izražava se u eurima.

# 15.Rok, način i uvjeti plaćanja

1. Izvođač će za izvedene radove ispostavljati mjesečne privremene situacije i okončanu situaciju.
2. Privremene situacije se mogu ispostaviti, nakon izvođenja dijela radova, sukladno rokovima izvođenja, a ne učestalije od jednom mjesečno. Privremene situacije Izvođač ispostavlja Naručitelju u tri primjerka najkasnije do desetog u mjesecu za radove izvršene u proteklom mjesecu ovjerene od nadzornog inženjera
3. Cijena izvedenih radova obračunat će se po stvarno izvedenim količinama radova evidentiranih u građevinskoj knjizi i jediničnim cijenama iz ugovornog troškovnika za pojedinačne vrste radova.
4. Naručitelj će Izvođaču platiti izvedene radove prema privremenim situacijama i končanoj situaciji ovjerenima od strane nadzornog inženjera, na žiro račun izvođača u roku 45 dana.
5. Ako se tijekom izvedbe pojavi potreba za izvedbom radova koje prema pojedinačnim stavkama odstupaju od ugovornog troškovnika Izvođač radova mora, prije početka njihove izvedbe, od nadzornog inženjera i Naručitelja zatražiti pismeno odobrenje.
6. Radovi koji nisu obrazloženi a ni pismeno odobreni od strane nadzornog inženjera i Naručitelja smatraju se spornim. Naručitelj sporne radnje neće platiti izvođaču.
7. Radovi koji nisu obuhvaćeni troškovnikom a neophodni su za izvršenje poslova građenja moraju biti odobreni od Naručitelja i nadzornog inženjera.

# 16.Rok valjanosti ponude

Najmanje **60** dana od dana određenog za dostavu ponude, ponuda kraćeg roka biti će odbijena. Iz opravdanih razloga Naručitelj može u pisanoj formi tražiti a Ponuditelj će u pisanoj formi produžiti rok valjanosti ponude. U roku produženja valjanosti ponude ni Naručitelj ni Ponuditelj neće tražiti izmjenu ponude.

# 17.Kriterij odabira najpovoljnije ponude

Ponuda koja ispunjava sve uvjete ponude i ima najnižu cijenu je odabrana ponuda.

# 18.Jezik na kojem se sastavlja ponuda

Ponuda se podnosi na hrvatskom jeziku i latiničnom pismu.

# 19.Jamstvo za ozbiljnost ponude, jamstvo za uredno ispunjenje ugovora i jamstvo za otklanjanje nedostataka u jamstvenom roku

Jamstvo za ozbiljnost ponude daje se u ponudi u obliku bjanko zadužnice i iznosi minimalno 5 % od procijenjene vrijednosti nabave s PDV-om. Ponuditelj će dostaviti Naručitelju jednu ili više bjanko zadužnica naznačene vrijednosti s rokom važenja jednakom roku važenja ponude.

Jamstvo za uredno ispunjenje ugovora dostavlja se u roku 10 dana nakon potpisivanja ugovora, u obliku bjanko zadužnice i iznosi 5% od vrijednosti ugovora s PDV-om, s rokom važenja 6 mjeseci nakon potpisa ugovora.

Jamstvo za otklanjanje nedostataka u jamstvenom roku dostavlja se nakon uspješne primopredaje, u obliku bjanko zadužnice i iznosi 10% od vrijednosti ugovora s PDV-om, s rokom važenja 5 godina nakon uredno obavljenog posla od strane izvođača .

Kao jamstvo se dostavljaju bjanko zadužnice ispostavljene sukladno pravilniku o registru zadužnica i bjanko zadužnica (N.N. 115/12i 125/14) ovjerena i potvrđena kod javnog bilježnika.

Zadužnica će se naplatiti u slučaju:

- odustajanja ponuditelja od ponude i nepotpisivanja ugovora,

- povrede ugovornih obaveza i

- ne otklanjanja nedostataka u jamstvenom roku.

U ponudi je ponuditelj obvezan dostaviti potpisanu i ovjerenu Izjavu o obvezi dostavljanja jamstava. Predložak Izjave je u sklopu dokumentacije za nadmetanje, Obrazac 7.

# 20.Datum, vrijeme i mjesto dostave ponude

Rok za dostavu ponude je **16. (ponedjeljak) rujna 2024**. godine, do 24,00 sati. Mail adresa Naručitelja je [lojtrica.zg@gmail.com](mailto:lojtrica.zg@gmail.com) .

Ponude koje Naručitelj primi nakon isteka krajnjeg roka za podnošenje ponude smatrat će se zakašnjelima, neće biti otvorena i bit će vraćena ponuditeljima koji su ih podnijeli. Otvaranje nije javno.

# 21.Zapisnik o otvaranju i ocjenjivanju ponude

Naručitelj otvara i ocjenjuje ponudu, te sastavlja zapisnik koji sadrži najmanje slijedeće:

* naziv i sjedište Naručitelja,
* mjesto, datum, sat početka i završetka otvaranja ponude,
* predmet nabave,
* vrstu postupka nabave,
* ime i prezime nazočnih osoba i njihove potpise,
* naziv i sjedište ponuditelja prema redoslijedu zaprimanja ponuda,
* cijenu ponude bez i sa PDV-om,
* datum početka i završetka pregleda i ocijene ponude,
* podatke o pojašnjenju ako ih je bilo,
* popis traženih jamstava ako ih je bilo,
* analizu ponude obzirom na zahtjeve,
* naziv i sjedište ponuditelja čija se ponuda odbija,
* naziv Ponuditelja sa kojim Naručitelj namjerava sklopiti ugovor,
* popis priloga uz zapisnik,
* pojašnjenja.

U postupku pregleda i ocijene ponude Naručitelj može pozvati Ponuditelja da u roku ne kraćem od 5 niti duže od 15 kalendarskih dana pojašnjenjem ili upotpunjavanjem u vezi s dokumentima traženim u odnosu na postojanje razloga isključenja i uvjete sposobnosti te certifikate o sukladnosti s određenim normama, uklone pogreške, nedostatke ili nejasnoće koje se mogu ukloniti, pri čemu se pojašnjenje ili upotpunjenje u vezi s navedenim dokumentima ne smatra izmjenom ponude (ako su ti uvjeti postavljeni u dokumentaciji za nadmetanje). U postupku pregleda i ocjene ponude Naručitelj može pozvati Ponuditelja da u roku koji ne smije biti kraći od 5 niti duži od 10 kalendarskih dana pojasne pojedine elemente ponude u dijelu koji se odnosi na ponuđeni predmet nabave. Pojašnjenje ne smije rezultirati izmjenom ponude.

Naručitelj je obvezan na osnovu rezultata pregleda i ocjene ponude odbiti:

* ponudu koja nije cjelovita,
* ponudu koja je suprotna odredbama dokumentacije za nadmetanje,
* ponudu u kojoj cijena nije iskazana u apsolutnom iznosu,
* ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjene,
* ponudu u kojoj pojašnjenjem ili upotpunjavanjem u skladu s ovim pravilima nisu uklonjene pogreške, nedostatak ili nejasnoća,
* ponudu koja ne ispunjava vezano za svojstva predmeta nabave, te time ne ispunjava zahtjeve iz dokumentacije za nadmetanje,
* ponudu za koju ponuditelj nije pisanim putem prihvatio ispravak računske pogreške,
* ako nisu dostavljena tražena jamstva.

Naručitelj je u mogućnosti isključiti ponuditelja sam ako nije udovoljio uvjetima iz dokumentacije za nadmetanje tj. u skladu s u dokumentaciji razlozima isključenja.

Otvaranje ponuda je 18. rujna 2024. godine u 10,00 sati u sjedištu naručitelja Vučanska 8, Zagreb i nije javno otvaranje.

# 22. Donošenje odluke o odabiru /isključenju /odbijanju/ poništenju

Donošenje odluke o odabiru, odbijanju ili poništenju je u roku 30 dana od isteka roka za dostavu ponude.

Naručitelj je obavezan u odluci o odabiru i odbijanju navesti slijedeće dijelove odluke:

## 22.1.Donošenje odluke o odabiru

Naručitelj pisanim putem na dokaziv način obavještava sve subjekte koji su dostavili ponudu o odabranom ponuditelju, prilažući presliku **Odluke o odabiru** te im šalje pisanu obavijest o odbijanju njihove ponude.

Odluka o odabiru sadržava najmanje:

* naziv i adresu odabranog ponuditelja,
* ukupnu vrijednost odabrane ponude.

## 22.2.Donošenje odluke o isključenju /odbijanju ponude i odluke o poništenju

Odluka o isključenju /odbijanju ponude sadrži:

-naziv i adresu ponuditelja koji se isključuje/čija se ponuda odbija

-razloge za isključenje ponuditelja/odbijanje ponude.

Odluka o isključenju /odbijanju ponude se dostavlja ponuditelju na kojeg se odnosi.

Naručitelj **poništava postupak nabave ako nakon isteka roka za dostavu ponuda:**

* nije pristigla niti jedna ponuda,
* nije dobio niti jednu valjanu ponudu,
* nakon odbijanja ponuda ne preostane nijedna valjana ponuda.

Ako postoje razlozi za poništenje postupka javne nabave Naručitelj bez odgode donosi **odluku o poništenju** u kojoj navodi:

* + predmet nabave (ili grupu predmeta nabave) za koji se odnosi odluka o poništenju obrazloženje razloga poništenja,
  + datum donošenja i potpis odgovorne osobe te istu bez odgode objavljuje na istom mjestu gdje je objavljena Dokumentacija za nadmetanje.

U slučaju donošenja odluke o poništenju Naručitelj ponovno pokreće postupak nabave ili sklapa ugovor o nabavi na temelju pregovaranja s ponuditeljima pod uvjetima da se *izvorni uvjeti iz istog postupka nisu izmijenili.* U potonjem slučaju nema obveze ponovnog javnog objavljivanja, već se šalje upit za ponudu određenom broju (najmanje tri) gospodarskih subjekata koji prema Naručitelju mogu izvršiti predmet nabave (mogu biti i ponuditelji koji su već dostavljali ponude u postupku koji je poništen), na temelju prethodno obavljene analize tržišta (mora postojati dokaz o obavljenoj analizi), osiguravajući pri tome tržišno natjecanje na način da svi subjekti pod jednakim uvjetima mogu sudjelovati u tom postupku, na jedinstvenom tržištu Europske unije.

# 23. Ugovor o nabavi

Nakon odabira najpovoljnije ponude, Naručitelj sklapa ugovor s odabranim ponuditeljem. Ugovor o nabavi se sklapa na temelju uvjeta iz dokumentacije za nadmetanje i odabrane ponude.

Ugovor o nabavi sadržava najmanje sljedeće podatke:

* naziv, adresa, broj telefona, adresa elektroničke pošte Naručitelja,
* opis predmeta nabave,
* naziv i podatke o odabranom ponuditelju,
* podatke o iznosu ugovora koji odgovara iznosu odabrane ponude,
* uvjete za raskid ugovora te uvjete za produženje ugovora u slučaju više sile
* odredbe o jamstvima.

# 24. Način komunikacije

Naručitelj svu komunikaciju u skladu s ovim pravilima obavlja slanjem elektroničkim putem.

* Dostava obavijesti elektroničkim putem smatra se obavljenom u trenutku kada je njezino uspješno slanje (isporučeno*)* zabilježeno na poslužitelju za slanje takvih poruka. Komunikacija, razmjena i pohrana informacija obavlja se na način da se očuva zaštita i tajnost podataka u skladu s relevantnim nacionalnim propisima.

# 25. Odredbe o zajednici ponuditelja

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa.

Naručitelj ne smije zahtijevati da se zajednica gospodarskih subjekata ima određeni pravni oblik u trenutku dostave ponude ili zahtjeva za sudjelovanje, ali može zahtijevati da ima određeni pravni oblik nakon sklapanja ugovora u mjeri u kojoj je to nužno za zadovoljavajuće izvršenje tog ugovora.

Zajednica gospodarskih subjekata može se osloniti na sposobnost članova zajednice drugih subjekata pod uvjetima određenim u ovoj dokumentaciji o nabavi.

# 26. Odredbe koje se odnose na podugovaratelje

Naručitelj ne smije zahtijevati od gospodarskog subjekta da dio ugovora o javnoj nabavi daju u podugovor ili da angažiraju određene podugovaratelje niti ih u tome ograničavati, osim ako posebnim propisom ili međunarodnim sporazumom nije drugačije određeno. Ponuditelj je obavezan za svakog podugovaratelja dokazati da ne postoji osnova za isključenje. Ako naručitelj utvrdi da postoji osnova za isključenje podugovaratelja, obvezan je od gospodarskog subjekta zatražiti zamjenu tog podugovaratelja u primjerenom roku, ne kraćem od 5 dana. Sudjelovanje podugovaratelja ne utječe na odgovornost ugovaratelja za izvršenje ugovora o javnoj nabavi.

# 27.Povrat dokumentacije

Ponude i dokumentacija priložena uz ponudu, osim jamstva ponuditelja čija ponuda nije odabrana, ne vraćaju se osim u slučaju zakašnjele ponude i odustajanja ponuditelja od neotvorene ponude.

# 28. Posebne odredbe

Na ovaj postupak se primjenjuju i odredbe propisane Ugovorom o dodjeli bespovratnih sredstava za projekte financirane iz Mehanizma za oporavak i otpornost prema Nacionalnom planu za oporavak i otpornost u financijskom razdoblju 2021.-2026. broj NPOO.C6.1.R1-I2.01.0017.

Prilozi :

Obrazac 1. – Ponudbeni list - izvođenje,

Obrazac 2. – Izjava o financijskoj sposobnosti,

Obrazac 3. – Izjava o nepostojanju razloga za isključenje ponuditelja

Obrazac 4. - Popis ugovora o izvršenim radovima,

Obrazac 5. – Izjava o solidarnoj odgovornosti zajedničkih ponuditelja,

Obrazac 6.- Izjava o dostavljanju jamstva za uredno izvršenje ugovora i jamstva za otklanjanje nedostatka u jamstvenom roku

Obrazac 7. - Troškovnik

Obrazac 8. - Glavni projekt